Lög

um heimild fyrir ríkisstjórnina til að samþykkja hækkun á kvóta

Íslands hjá Alþjóðagjaldeyrissjóðnum og til að staðfesta

fyrir Íslands hönd breytingar á stofnskrá sjóðsins.

________

1. gr.

Ríkisstjórninni er heimilt að semja um hækkun á kvóta Íslands hjá Alþjóðagjaldeyrissjóðnum úr 117,6 milljónum SDR í 321,8 milljónir SDR. Seðlabanki Íslands skal leggja fram það fé sem þarf til hækkunar kvótans, sbr. 2. mgr. 21. gr. laga nr. 36/2001, um Seðlabanka Íslands.

2. gr.

Ríkisstjórninni er heimilt fyrir Íslands hönd að samþykkja breytingar á stofnskrá Alþjóðagjaldeyrissjóðsins sem varða fyrirkomulag á framkvæmdastjórn hans og voru samþykktar af sjóðráði sjóðsins 15. desember 2010.

3. gr.

Lög þessi öðlast þegar gildi.

_____________

Samþykkt á Alþingi 26. janúar 2012.